CELEX: 62019TN0301
Language: fi
Date: 2019-05-14 00:00:00
Title: asia T-301/19: Kanne 14.5.2019 — PNB Banka ym. v. EKP

22.7.2019   
               
               
                  FI
               
               
                  Euroopan unionin virallinen lehti
               
               
                  C 246/31
               
            
         Kanne 14.5.2019 — PNB Banka ym. v. EKP
         (asia T-301/19)
         (2019/C 246/33)
         Oikeudenkäyntikieli: englanti
         
            Asianosaiset
         
         
            Kantajat: PNB Banka AS (Riika, Latvia),  CR (*1) ja  CT (*1) (edustajat: asianajajat O. Behrends ja M. Kirchner)
         
            Vastaaja: Euroopan keskuspankki (EKP)
         
            Vaatimukset
         
         Kantajat vaativat unionin yleistä tuomioistuinta
         
                     —
                  
                  
                     kumoamaan EKP:n 1.3.2019 tekemän päätöksen luokitella PNB Banka merkittäväksi yhteisöksi
                  
               
                     —
                  
                  
                     veloittamaan vastaaja korvaamaan oikeudenkäyntikulut.
                  
               
            Oikeudelliset perusteet ja pääasialliset perustelut
         
         Kanteensa tueksi kantaja vetoaa kymmeneen kanneperusteeseen.
         
                     1)
                  
                  
                     Ensimmäinen kanneperuste, jonka mukaan EKP katsoi virheellisesti, että YVM-asetuksen (1) 6 artiklan 5 kohdan b alakohdassa säädetään luokittelupäätöksestä.
                     
                                 —
                              
                              
                                 Kantajat väittävät, että YVM-asetuksen 6 artiklan 5 kohdan b alakohdassa annetaan yksinomaan EKP:lle lupa käyttää itse toimivaltaisen kansallisen viranomaisen asian kannalta merkityksellisiä valtuuksia. YVM-kehysasetuksen (2) 39 artiklan 5 kohdan toisella virkkeellä ei voida muuttaa YVM-asetuksen 6 artiklan 5 kohdan b alakohdan mukaisen päätöksen luonnetta. Jos unionin yleinen tuomioistuin katsoo, että YVM-kehysasetuksen 39 artiklan toisella virkkeellä muutetaan kyseisen päätöksen luonnetta, kantajat vetoavat mainitun 39 artiklan 5 kohdan toisen virkkeen lainvastaisuuteen.
                              
                           
               
                     2)
                  
                  
                     Toinen kanneperuste, jonka mukaan EKP perusti päätöksensä virheellisiin olettamiin YVM-asetuksen 6 artiklan 5 kohdan b alakohdan edellytyksistä ja tarkoituksesta ja jätti muun muassa ottamatta huomioon kyseisen säännöksen mukaisen päätöksen poikkeuksellisen luonteen.
                  
               
                     3)
                  
                  
                     Kolmas kanneperuste, jonka mukaan EKP jätti tutkimatta ja arvioimatta huolellisesti ja puolueettomasti kaikki yksittäistapauksen asian kannalta merkitykselliset seikat määrittääkseen YVM-asetuksen 6 artiklan 5 kohdan b alakohdan mukaisen päätöksen tarpeen.
                  
               
                     4)
                  
                  
                     Neljäs kanneperuste, jonka mukaan EKP loukkasi useita olennaisia menettelymääräyksiä.
                  
               
                     5)
                  
                  
                     Viides kanneperuste, jonka mukaan EKP jätti käyttämättä YVM-asetuksen 6 artiklan 5 kohdan b alakohdan mukaista harkintavaltaansa.
                  
               
                     6)
                  
                  
                     Kuudes kanneperuste, jonka mukaan EKP loukkasi suhteellisuusperiaatetta.
                  
               
                     7)
                  
                  
                     Seitsemäs kanneperuste, jonka mukaan EKP loukkasi nemo auditor -periaatetta.
                  
               
                     8)
                  
                  
                     Kahdeksas kanneperuste, jonka mukaan EKP loukkasi yhdenvertaisen kohtelun periaatetta.
                  
               
                     9)
                  
                  
                     Yhdeksäs kanneperuste, jonka mukaan EKP loukkasi luottamuksensuojan periaatetta ja oikeusvarmuuden periaatetta.
                     
                                 —
                              
                              
                                 Kantajat väittävät, että päätös on epäselvä, minkä vuoksi se aiheuttaa oikeudellista epävarmuutta ja on vastoin PNB Bankan perusteltua luottamusta, joka perustuu sen aikaisempiin toimiin EKP:n ja pääomamarkkinoiden valvontaviranomaisen kanssa.
                              
                           
               
                     10
                  
                  
                     Kymmenes kanneperuste, jonka mukaan EKP rikkoi YMV-asetuksen 19 artiklaa ja sen johdanto-osan 75 perustelukappaletta ja syyllistyi harkintavallan väärinkäyttöön (détournement de pouvoir).
                  
               
            (*1)  Henkilötietojen ja/tai tietosuojan suojaamisen puitteissa poistettu tai korvattu tieto.
         
            (1)  Luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille 15.10.2013 annettu neuvoston asetus (EU) N:o 1024/2013 (EUVL 2013, L 287, s. 63).
         
            (2)  Kehyksen perustamisesta YVM:n puitteissa tehtävälle yhteistyölle EKP:n ja kansallisten toimivaltaisten viranomaisten välillä sekä kansallisten nimettyjen viranomaisten kanssa 16.4.2014 annettu Euroopan keskuspankin asetus (EU) N:o 468/2014 (EKP/2014/17) (EUVL 2014, L 141, s. 1)